[{"text_idx": "#000000", "text": "Novosibirsko: La dua Lingva Festivalo"}, {"text_idx": "#000001", "text": "Lingva Festivalo, brila ideo de esperantistoj, vagas tra la mondo kaj kunigas popolojn. La siberia urbo Novosibirsko danke al la urba Esperanto-klubo en 2016 alig\u0302is al c\u0302i tiu movado. Unu jaron poste, la 14an de oktobro 2017 okazis la dua festivalo."}, {"text_idx": "#000002", "text": "C\u0302i-foje estis prezentitaj dek sep lingvoj. Al la festivalo venis lektoroj el la urba internacia literatura klubo, el la nacia tatara centro kaj el kelkaj centroj de eu\u0306ropaj lingvoj. La venintaj interesig\u0302antoj pri lingvoj povis viziti kvin prelegojn, kaj c\u0302iufoje ili elektis el ses diversaj programeroj. En la granda halo, inter la prelegoj oni povis rigardi librojn en diversaj lingvoj, fotig\u0302i en naciaj c\u0302apeloj kaj trinki teon."}, {"text_idx": "#000003", "text": "Esperanto estis digne prezentita dum la festivalo. Sergej Borisovic\u0302 Pokrovskij, direktoro de la sekcio \u201cGramatiko\u201d de la Akademio de Esperanto, rakontis pri la lingvo kaj g\u0302ia historio. Stanislav Kacko, kiu dum unu jaro partoprenas en Pos\u0302tkrucig\u0302o, montris multajn bildkartojn el diversaj urboj de la mondo. Sergej Zajnutdinov, junulo j\u0302us fininta kurson de Esperanto, rakontis pri sia sperto en la Somera Esperanto-Studado en Slovakio. Daria Arbekova kantis Esperanto-kanton kaj rakontis pri sia partopreno en la 102a Universala Kongreso en Seulo."}, {"text_idx": "#000004", "text": "Ankau\u0306 mi prezentis la lingvon kaj reklamis la kurson de Esperanto, kaj tuj post la festivalo la nova kurso estis lanc\u0302ita. Al la unua leciono venis nau\u0306 personoj. Do, mi povas diri ke la festivalo estis fruktodona!"}, {"text_idx": "#000008", "text": "Mi ne scias, kiom da homoj log\u0302as en la urbo Novosibirsko, nek kiom da ili c\u0302eestis la Lingvan Festivalon, sed la fakto, ke alvenis 9 homoj al la nova, postfestivala kurso de Esperanto estas kurag\u0302iga novaj\u0302o. Krome, la ideo de Katerina kaj la Esperantistoj TUJ starigi kurson post la LF estas tre trafa kaj imitinda. Gratulon. Parenteze, c\u0302u vi registris vian kurson en Tia pas\u0302o ankau\u0306 estus bonvena.\nMi s\u0302atas la bildojn. Dankon por la artikolo.\nGratulon. C\u0302u vi jam konas la interretan platformon Steemit? Estas bona loko por disvastigi interesajn ideojn tutmonde. G\u0302i havas tre internacia komunumo, kaj tie c\u0302iuj lingvoj estas bonvenaj. Vi ec\u0302 ricivas monon por viaj kontribuoj."}, {"text_idx": "#000009", "text": "Mi ne scias, kiom da homoj log\u0302as en la urbo Novosibirsko, nek kiom da ili c\u0302eestis la Lingvan Festivalon, sed la fakto, ke alvenis 9 homoj al la nova, postfestivala kurso de Esperanto estas kurag\u0302iga novaj\u0302o. Krome, la ideo de Katerina kaj la Esperantistoj TUJ starigi kurson post la LF estas tre trafa kaj imitinda. Gratulon. Parenteze, c\u0302u vi registris vian kurson en Tia pas\u0302o ankau\u0306 estus bonvena."}]